Šalom ja tere õhtust! Vaatate TV7 Iisraeli Uudiseid Jeruusalemmast.
Olen Erin Viner ja asendan Jonathan Hessen’it.
Tänased tähtsamad uudised:
Iisraeli valmistub konfliktiks mitmel rindel, kuna sõja tõenäosus
Iraaniga, kelle 60%ni rikastatud uraani varud on nüüd
23 korda suuremad kui lubatud 2015. a. suurriikidega sõlmitud tuumaleppes.
Hiina on teatanud püüdlustest laiendada BRICS’i Ärifoorumit,
valmistades teed uute riikide,
sh Iraani Islamivabariigi ja Saudi Araabia Kuningriigi, vastuvõtmiseks.
Poola valitsuse kõrge delegatsioon külastab tuleval nädalal Iisraeli,
kuna kumbki riik tahab süvendada kahepoolseid sidemeid.
Iisraeli Rahvusliku Julgeoleku Nõukogu (RJN) juht Tzahi Hanegbi
ja Strateegiliste Asjade Minister Ron Dermer
kohtusid eile õhtul Washington’is
USA rahvusliku julgeoleku nõuniku Jake Sullivan’iga.
Valge Maja teadaande kohaselt arutasid pooled pingutusi,
et Iraan ei saaks arendada tuumarelvi,
aga ka strateegiaid vältimaks Lähis-Ida riikide ohustamist
Islamiriigi ja selle piirkondlike käsilaste poolt.
Kuna rahvusvahelisel üldsusel näib jäävat puudu otsustavusest tõkestada
hoogustuvaid tuumaarendusi ajal, mil Islamirevolutsiooni Kaardivägi
üha enam üritab kindlustada maa-aluseid tuumaarendusrajatisi,
tegi Iisraeli peaminister Benjamin Netanyahu avalduse,
milles ta taas kordas
Jeruusalemma lubadust nurjata Teherani tuumapürgimused.
Olen kuulnud kõiki raporteid Iraani kohta.
Mul on terav ja selge sõnum
nii Iraanile kui rahvusvahelisele kogukonnale:
Iisrael teeb kõik vajaliku, et Iraan ei saaks tuumarelva.
Seda sõnumit kordas Jeruusalemma tippkaitseametnik eritseremoonial,
kus tähistati IKV peastaabi kahe uue liikme edutamist kindralmajoriks.
Kaitseminister Yoav Gallant kõneles sel puhul ka
nii muutunud kui sarnastest oludest Iisraeli riigi jaoks
alates ajast, mil ta ise sai sama auastme kahe aastakümne eest.
Maailm, millega meil oli tegemist paarikümne aasta eest,
oli lihtsam ja kergem julgeoleku, strateegia ja sõjanduse mõttes.
Ehkki meie jõud on kümnekordistunud, on meil ka palju vaenlasi.
Minister Gallant kinnitas ka, et poliitladvik usaldab peastaapi
Iisraeli riigi julgeolekuhuvide tagamisel, rõhutades korduvalt,
et ülioluline on ära hoida, et Iraani Islamivabariik ei saaks tuumapommi.
Iraani tuumarelva saamise võimekuse nurjamine on Iisraeli riigi ülim huvi,
ja meie kohus on teha kõik vajalik selle sihi saavutamiseks.
Ses asjas on otsustav tähtsus peastaabil selle kõikides kihtides.
Need ohud suurenevad pidevalt, olgugi et leiame lahendusi,
ja me võime olla sunnitud täitma oma kohust
Iisraeli terviklikkuse ja eriti juudi rahva tuleviku kaitsmiseks.
Hetkel on käimas IKV peastaabi igaaastane õppus,
mis hõlmab mastaapseid harjutusi
lahinguteks mitmel rindel õhus, merel, maal, spektris ja küberruumis.
Jeruusalemma julgeolekukabinetil on kavas kohtuda järgmisel nädalal
aruteluks võimaliku mitmel rindel konflikti üle
Iraani ja tema võimsaima käsilase, Hezbollah’ terrorirühmaga Liibanonis.
Samal ajal kasvab Iisraelis mure võimaliku vaheleppe pärast,
mille USA presidendi Biden’i valitsus
võib rahvusliku julgeoleku nõuniku Jake Sullivan’i juhtimisel sõlmida
’meeleheitlikus püüdes’ võita aega,
lükates nn Iraani-probleemi sisuliselt järgmise valitsuse kaela.
Ringlevate teadete kohaselt
edastas vaheleppe, mis sisaldaks Iraani tuumakava mõningast kärpimist
vastutasuks sanktsioonide leevendamisele,
Teheranile USA Rahvusliku Julgeoleku Nõukogu (RJN)
Lähis-Ida koordinaator Brett McGurk Omaani vahendusel.
Ehkki Biden’i valitsus ihkaks ilmselt
veenda iraanlasi selle leppega soostuma,
ei pruugi temapoolne praeguste sanktsioonide puudulik jõustamine
enam Islamivabariiki selleks veenda.
Pealegi veavad Hiina ja Venemaa praegu pingutusi
luua koos India, Brasiilia ja Lõuna-Aafrika Vabariigiga (LAV)
alternatiiv USA-juhitud G7’le.
Peking soovitab nüüd võtta BRICS’i Ärifoorumisse vastu kaks uut liiget -
Iraani Islamivabariigi ja Saudi Araabia Kuningriigi.
Usun, et BRICS’i laienemised
tulevad kasuks BRICS’i riikidele, tulevad kasuks arengumaadele,
ja suurendavad selle mehhanismi esinduslikku mõju,
ja suurendavad ka BRICS’i jõudu,
teenimaks arengumaade ja tärkavate turumajanduste huve
ja rahvusvahelist arengusuunda.
See soovitus avaldati pärast tippkohtumist LAV’is Kaplinnas,
kus Uue Arengupanga (UAP), endise nimega BRICS’i Arengupanga,
kõrgemad juhid tutvustasid BRICS’i liikmesriikide välisministreile
muude valuutade võimalikku kasutamist
praegu kaubanduses kasutatavate asemel.
Üks Uue Arengupanga kõrgem juht
tutvustas meie koosolekul panga tehtud tööd, lahates võimalust
kasutada muid valuutasid kui need, mis on praegu rahvusvahelises käibes,
ning otsides viise tugevdada BRICS’i Arengupanka ja ka tagada,
et me ei langeks ohvriks sanktsioonidele,
millel on kaasmõju riikidele,
kes ei puutu asjusse, mis on tinginud need ühepoolsed sanktsioonid.
Seega, seda kindlasti arutati,
ja seda tööd kaaluvad praegu UAP ametnikud,
keda nõustatakse võimalike tulevaste mudelite osas.
Ehkki Venemaa ja Hiina veavad püüdlusi vahetada välja USA dollar,
nõuab pinna ettevalmistamine BRICS’i riikides ilmselt veel tööd.
Uurides BRICS’i kui institutsiooni arengut või laienemist,
oleme järeldanud, et me pole veel jõudnud
meie meelest kasuliku dokumendini, mille saaksime esitada riigipeadele,
seega tuleb teha rohkem tööd ses asjas.
Selle kallal tuleb veel töötada; ja kui meil on olemas dokument,
mis me meelest annab selget juhatust, esitame selle augusti tippkohtumisele.
BRICS’i välisministrite kohtumisel
rõhutas India - maailma ühe kiireimini areneva riigi - tippdiplomaat,
et Moskva ja Peking peavad olema siirad alternatiivi leidmiseks
ÜRO Julgeolekunõukogule (JN),
kus kummalgi on ses Lääne-juhitud maailmakorralduses vetoõigus.
Seepärast on vaja, et BRICS’i liikmed oleksid siirad
üleilmse otsustusprotsessi, sh ÜRO JN, reformimiseks.
Ekstsellentsid, me raskused tulenevad majanduslikust kontsentratsioonist,
mis jätab liiga paljud riigid liiga väheste meelevalda.
Lisaks New Delhi üleskutsele kehtestada uus maailmakord
kordas Brasiilia pühendumust Hiina ja Vene juhitud algatusele.
Brasiilia on samuti täis tahet tugevdada sidemeid BRICS’iga,
mis on hädavajalik mehhanism
loomaks mitmepolaarset maailmakorda,
mis esindab arengumaade häält ja vajadusi.
Tasub rõhutada, et peale Iraani ja Saudi Araabia
on mh Venetsueela, Argentiina, Alžeeria ja Araabia Ühendemiraadid
kas ametlikult taotlenud või väljendanud soovi liituda BRICS’iga.
Muid uudiseid:
Poola valitsuse kõrge delegatsioon väisab esmakordselt Iisraeli
järgmisel nädalal, pärast seda, kui juudiriigi välisminister
Eli Cohen allkirjastas eelleppe oma Poola ametivenna Zbigniew Rau’ga,
lahendamaks osaliselt mõlemapoolset vimma
Poola rolli pärast II Maailmasõja holokaustis.
Delegatsiooni juhib Poola asevälisminister Paweł Jabłoński,
kes juhtis hiljutisi kõnelusi
Iisraeli keskkoolilaste holokausti- õppereiside üle tema riiki.
Jeruusalemma ametnikud olevat nüüd huvitatud
tihedamate sidemete loomisest Varssaviga,
püüdes peamiselt keskeneda sõjale Ukrainas
ja - Poola ametnike sõnutsi - ’Vene agressioonile’ nii Euroopas
kui ka Lähis-Idas.
Tänan vaatamast TV7 Iisraeli Uudiseid!
Nagu te ehk hästi teate, toetub TV7 Iisraeli stuudio,
nagu muudki mittetulundusühingud, oma töös suuresti toetajate heldusele.
Teie abi aitab meil
toota TV7 Iisraeli Uudiseid, Jeruusa- lemma Stuudiot ja muid saateid.
Kui meie saated on teile õnnistuseks ja te soovite toetada TV7 edasist tööd,
võite teha annetuse võrgulehel www.tv7israelnews.com.
Palun paluge ka lakkamatult
meie tagakiusatud usuvendade-õdede eest üle ilma,
samuti rahu Jeruusalemmale ja päästet Iisraelile!
Mina, Erin Viner, soovin teile õnnistud õhtut ja rahulikke puhkepäevi!
Kui Jumal lubab, näeme jälle esmaspäeval samal ajal.
Tõlge: Sulev Kivastik